User:Xhez-guleksi/sandbox

Ruzhdi Gole (Guleksi) u lind në Vlorë më 1952. Në vendlindje kryen mësimet fillore e të mesme. Studion në UT Fakulteti Histori-Filologji, dega Gjuhë-Letërsi shqipe. Gjatë këtyre viteve boton cikle poetike në gazetat “Drita”, “Zëri i Rinisë”, “Nëntori”, por më shpesh ka qenë i vetëpërmbajtur në botimet e veta, larg mediave. Vëllimin e parë poetik “Maji i Zambakëve” e boton në vitin 1976, për t’u sjellë lexuesve më pas “Emri yt”(poezi) 1984. Këmbëngulës për një krijimtari sa më individuale, pas një kohë të gjatë lëvrimi artistik, me heshtjen e tij “ mallkim i bukur”- shprehet poeti,boton vëllime poetike, poezi për fëmijë e të rinj, prozë, cikle tek revista e mirënjohur “Poeteka". Pjesëmarrës në Festivalin Ndërkombëtar të poezisë “Poeteka".

Shprazja poetike e autorit lind nga domosdoshmëria e krijimit për atë, që e ka këtë dhunti. Por ajo që të bën më shumë përshtypje në këtë krijimtari është mënyra e të shprehurit metaforik, një veçori tipike e poezisë së Ruzhdi Goles.

Krijimtaria:

Vonoj të thinjem – 1996

Me zjarre fërkoj duart – 1998

Kërcimtar pa kurm – 2000

Njerk i askujt – 2001

Pak terr dhe etje – 2003

Mërgoj hijet – 2005

Vetmia me gjeth – 2007

Dihatje në livadhin e mbrëmjes – 2009

Bir i vogël ajri – 2011

Kureshtja për t’u rritur - 2011 (Çmim Kombëtar “Letërsia për fëmijë e të rinj”)

Vertebrat e shiut (antologji vetjake) – 2013

Vrapime mjedisi dhe gjuetie – 2015

Gjuhë fluturimi – 2015

Klorofil frymor (poezi,prozë) – 2017

Inde dhe Ishuj – 2018

Skulptura ujore – 2022

Mërzi me këpucë letre – 2022

Mendime mbi krijimtarinë e Ruzhdi Goles kanë shprehur: Fatos Arapi, Adriatik Kallulli, Gjergj Vlashi, Xhevahir Spahiu, Hiqmet Meçaj, Visar Zhiti, Arian Leka etj.

Ruzhdi Gole ka zgjedhur një të folur sintetik, herë-herë sentencial, ngjan me hermetizmin, jo për të qenë i pakuptueshëm, por për të respektuar enigmën dhe duket sikur nuk i beson semantikës së parë të fjalës, por kërkon ta zhvoshkë atë, të nxjerrë kuptimin e dytë, të tretë, të pestë, të shtatë ose dhe një kuptim të ri, që falë poezisë është i mundshëm ... - Visar Zhiti

''Poezia, ende e pavënë re e Ruzhdi Goles,të bën të kthesh kokën tek forma e organizuar e vargut dhe teknika e skalitjes së secilit prej elementëve që endin tekstet e tij, duke na ofruar përmes vargjeve dhe jo gjesteve, një vete të ngjashme me vetveten, për t’u rimbushur me lëndë dhe formë të re e për të mbërritur tek lexuesi, të cilit i bëhet ftesë të lexojë, jo thjesht nga e majta në të djathtë të tekstit, por nga brenda jashtë poetit. Eshtë një rondo poetik.''

-Arian Leka

“Parathëniet janë të rrezikshme, pasthëniet janë të mencura” – shprehet Gole, duke zbuluar paksa vetveten dhe besimin poetik.